CELEX: 32020D0260
Language: el
Date: 2020-02-25 00:00:00
Title: Εκτελεστική απόφαση (ΕΕ) 2020/260 της Επιτροπής της 25ης Φεβρουαρίου 2020 για την τροποποίηση της εκτελεστικής απόφασης (ΕΕ) 2019/1202 όσον αφορά την πρόληψη και την προστασία από εκρήξεις

26.2.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 54/31
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/260 ΤΗΣ ΕΠΙΤΡΟΠΗΣ
         της 25ης Φεβρουαρίου 2020
         για την τροποποίηση της εκτελεστικής απόφασης (ΕΕ) 2019/1202 όσον αφορά την πρόληψη και την προστασία από εκρήξεις
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών 89/686/ΕΟΚ και 93/15/ΕΟΚ του Συμβουλίου και των οδηγιών 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ του Ευρωπαϊκού Κοινοβουλίου και του Συμβουλίου και την κατάργηση της απόφασης 87/95/ΕΟΚ του Συμβουλίου και της απόφασης 1673/2006/ΕΚ του Ευρωπαϊκού Κοινοβουλίου και του Συμβουλίου, (1) και ιδίως το άρθρο 10 παράγραφος 6,
         Εκτιμώντας τα ακόλουθα:
         
                     (1)
                  
                  
                     Σύμφωνα με το άρθρο 12 της οδηγίας 2014/34/ΕΕ του Ευρωπαϊκού Κοινοβουλίου και του Συμβουλίου (2), προϊόντα τα οποία συμμορφώνονται με τα εναρμονισμένα πρότυπα ή με μέρη αυτών, τα στοιχεία αναφοράς των οποίων έχουν δημοσιευθεί στην Επίσημη Εφημερίδα της Ευρωπαϊκής Ένωσης, τεκμαίρεται ότι συμμορφώνονται προς τις ουσιώδεις απαιτήσεις υγείας και ασφάλειας τις οποίες αφορούν τα πρότυπα ή τα μέρη αυτών και οι οποίες ορίζονται στο παράρτημα II της εν λόγω οδηγίας.
                  
               
                     (2)
                  
                  
                     Με την επιστολή BC/CEN/46-92 – BC/CLC/05-92 της 12ης Δεκεμβρίου 1994, η Επιτροπή υπέβαλε αίτημα προς την Ευρωπαϊκή Επιτροπή Τυποποίησης (CEN) και την Ευρωπαϊκή Επιτροπή Ηλεκτροτεχνικής Τυποποίησης (Cenelec) για την κατάρτιση και την αναθεώρηση εναρμονισμένων προτύπων προς υποστήριξη της οδηγίας 94/9/ΕΚ του Ευρωπαϊκού Κοινοβουλίου και του Συμβουλίου (3). Η εν λόγω οδηγία αντικαταστάθηκε από την οδηγία 2014/34/ΕΕ χωρίς να μεταβληθούν οι βασικές απαιτήσεις υγείας και ασφάλειας που ορίζονται στο παράρτημα II της οδηγίας 94/9/ΕΚ.
                  
               
                     (3)
                  
                  
                     Ειδικότερα, ζητήθηκε από τη CEN και τη Cenelec να εκπονήσουν πρότυπο για τον σχεδιασμό και τις δοκιμές των συσκευών που προορίζονται για χρήση σε εκρήξιμες ατμόσφαιρες, όπως αναφέρεται στο κεφάλαιο I του προγράμματος τυποποίησης που συμφωνήθηκε μεταξύ της CEN και της Cenelec και της Επιτροπής και επισυνάπτεται στο αίτημα BC/CEN/46-92 – BC/CLC/05-92. Ζητήθηκε επίσης από τη CEN και τη Cenelec να αναθεωρήσουν τα υφιστάμενα πρότυπα με σκοπό την εναρμόνισή τους με τις βασικές απαιτήσεις υγείας και ασφάλειας της οδηγίας 94/9/ΕΚ.
                  
               
                     (4)
                  
                  
                     Βάσει του αιτήματος BC/CEN/46-92 – BC/CLC/05-92, η CEN αναθεώρησε το πρότυπο «EN 1127-1:2011, Εκρήξιμες ατμόσφαιρες - Πρόληψη και προστασία από εκρήξεις - Μέρος 1: Βασικές έννοιες και μεθοδολογία». Ως αποτέλεσμα της εν λόγω αναθεώρησης„ η CEN υπέβαλε στην Επιτροπή το πρότυπο «EN 1127-1:2019, Πρόληψη και προστασία από εκρήξεις - Μέρος 1: Βασικές έννοιες και μεθοδολογία».
                  
               
                     (5)
                  
                  
                     Η Επιτροπή, αξιολόγησε, από κοινού με τη CEN, κατά πόσον το πρότυπο «EN 1127-1:2019» που εκπόνησε η CEN είναι σύμφωνο με το αίτημα BC/CEN/46-92 – BC/CLC/05-92.
                  
               
                     (6)
                  
                  
                     Το πρότυπο «EN 1127-1:2019» πληροί τις απαιτήσεις που επιδιώκει να καλύψει και οι οποίες ορίζονται στο παράρτημα II της οδηγίας 2014/34/ΕΕ. Επομένως, είναι σκόπιμο να δημοσιευτούν τα στοιχεία αναφοράς αυτού του προτύπου στην Επίσημη Εφημερίδα της Ευρωπαϊκής Ένωσης.
                  
               
                     (7)
                  
                  
                     Το πρότυπο «EN 1127-1: 2019» αντικαθιστά το πρότυπο «EN 1127-1:2011». Επομένως, είναι αναγκαίο να αποσυρθούν τα στοιχεία αναφοράς του προτύπου «EN 1127-1:2011» από την Επίσημη Εφημερίδα της Ευρωπαϊκής Ένωσης. Για να δοθεί στους κατασκευαστές αρκετός χρόνος ώστε να προετοιμαστούν για την εφαρμογή του αναθεωρημένου προτύπου, είναι αναγκαίο να αναβληθεί η απόσυρση της αναφοράς στο πρότυπο «EN 1127-1:2011».
                  
               
                     (8)
                  
                  
                     Τα στοιχεία αναφοράς των εναρμονισμένων προτύπων που έχουν εκπονηθεί προς υποστήριξη της οδηγίας 2014/34/ΕΕ δημοσιεύονται στην εκτελεστική απόφαση (ΕΕ) 2019/1202 της Επιτροπής (4). Στην εκτελεστική απόφαση (ΕΕ) 2019/1202 δημοσιεύτηκε μόνο μία αναφορά εναρμονισμένου προτύπου, «EN IEC 60079-0:2018, Ε Εκρήξιμες ατμόσφαιρες — Μέρος 0: Εξοπλισμός - Γενικές απαιτήσεις (IEC 60079-0:2017)», που παρέχει τεκμήριο συμμόρφωσης με τις αντίστοιχες βασικές απαιτήσεις που ορίζονται στην οδηγία 2014/34/ΕΕ από τη 12η Ιουλίου 2019. Προβλεπόταν επίσης η απόσυρση της αναφοράς του προτύπου που προηγείται του προτύπου «EN IEC 60079-0:2018». Για να διασφαλιστεί ότι τα στοιχεία αναφοράς των εναρμονισμένων προτύπων που καταρτίζονται προς υποστήριξη της οδηγίας 2014/34/ΕΕ απαριθμούνται σε μία πράξη, τα στοιχεία αναφοράς των προτύπων «EN 1127-1:2019» και «EN 1127-1:2011» θα πρέπει να περιληφθούν στα παραρτήματα που θα προστεθούν στην εν λόγω εκτελεστική απόφαση, μαζί με στοιχεία αναφοράς των προτύπων EN IEC 60079-0:2018 και EN 60079-0:2012 + A11:2013.
                  
               
                     (9)
                  
                  
                     Ως εκ τούτου, η εκτελεστική απόφαση (ΕΕ) 2019/1202 θα πρέπει να τροποποιηθεί αναλόγως.
                  
               
                     (10)
                  
                  
                     Η συμμόρφωση με εναρμονισμένο πρότυπο συνιστά τεκμήριο συμμόρφωσης με τις αντίστοιχες βασικές απαιτήσεις που προβλέπονται στην ενωσιακή νομοθεσία εναρμόνισης από την ημερομηνία δημοσίευσης των στοιχείων αναφοράς του οικείου προτύπου στην Επίσημη Εφημερίδα της Ευρωπαϊκής Ένωσης. Συνεπώς, η παρούσα απόφαση θα πρέπει να αρχίσει να ισχύει την ημέρα της δημοσίευσής της,
                  
               ΕΞΈΔΩΣΕ ΤΗΝ ΠΑΡΟΎΣΑ ΑΠΌΦΑΣΗ:
         
            Άρθρο 1
            Η εκτελεστική απόφαση (ΕΕ) 2019/1202 τροποποιείται ως εξής:
            
                        1)
                     
                     
                        Τα άρθρα 1 και 2 αντικαθίστανται από το ακόλουθο κείμενο:
                        
                           «Άρθρο 1
                           Τα στοιχεία αναφοράς των εναρμονισμένων προτύπων για συσκευές και συστήματα προστασίας που προορίζονται για χρήση σε εκρήξιμες ατμόσφαιρες, τα οποία εκπονήθηκαν προς υποστήριξη της οδηγίας 2014/34/ΕΕ και απαριθμούνται στο παράρτημα I της παρούσας απόφασης, δημοσιεύονται στην Επίσημη Εφημερίδα της Ευρωπαϊκής Ένωσης.
                        
                        
                           Άρθρο 2
                           Τα στοιχεία αναφοράς των εναρμονισμένων προτύπων για συσκευές και συστήματα προστασίας που προορίζονται για χρήση σε εκρήξιμες ατμόσφαιρες, τα οποία εκπονήθηκαν προς υποστήριξη της οδηγίας 2014/34/ΕΕ και απαριθμούνται στο παράρτημα II της παρούσας απόφασης, αποσύρονται από την Επίσημη Εφημερίδα της Ευρωπαϊκής Ένωσης από τις ημερομηνίες που ορίζονται στο εν λόγω παράρτημα»·
                        
                     
                  
                        2)
                     
                     
                        Προστίθενται τα παραρτήματα I και ΙΙ, όπως ορίζεται στο παράρτημα της παρούσας απόφασης.
                     
                  
         
            Άρθρο 2
            Η παρούσα απόφαση αρχίζει να ισχύει την ημέρα της δημοσίευσής της στην Επίσημη Εφημερίδα της Ευρωπαϊκής Ένωσης.
         
         
            Βρυξέλλες, 25 Φεβρουαρίου 2020.
            
               
                  Για την Επιτροπή
               
               
                  Η Πρόεδρος
               
               Ursula VON DER LEYEN
            
         
         
            (1)  ΕΕ L 316 της 14.11.2012, σ. 12.
         
            (2)  Οδηγία 2014/34/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, για την εναρμόνιση των νομοθεσιών των κρατών μελών σχετικά με τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 96 της 29.3.2014, σ. 309).
         
            (3)  Οδηγία 94/9/ΕΚ του Ευρωπαϊκού Κοινοβουλίου και του Συμβουλίου, της 23ης Μαρτίου 1994, σχετικά με την προσέγγιση των νομοθεσιών των κρατών μελών για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες (ΕΕ L 100 της 19.4.1994, σ. 1).
         
            (4)  Εκτελεστική απόφαση (ΕΕ) 2019/1202 της Επιτροπής, της 12ης Ιουλίου 2019, για τα εναρμονισμένα πρότυπα για τις συσκευές και τα συστήματα προστασίας που προορίζονται για χρήση σε εκρήξιμες ατμόσφαιρες τα οποία εκπονήθηκαν προς υποστήριξη της οδηγίας 2014/34/ΕΕ του Ευρωπαϊκού Κοινοβουλίου και του Συμβουλίου (ΕΕ L 189 της 15.7.2019, σ. 71).
      
      
         
            ΠΑΡΑΡΤΗΜΑ
            
               
                  
                     «ΠΑΡΑΡΤΗΜΑ I
                     
                                 Αριθ.
                              
                              
                                 Στοιχεία αναφοράς του προτύπου
                              
                           
                                 1.
                              
                              
                                 EN IEC 60079-0:2018, Εκρήξιμες ατμόσφαιρες - Μέρος 0: Εξοπλισμός - Γενικές απαιτήσεις (IEC 60079-0: 2017)
                              
                           
                                 2.
                              
                              
                                 EN 1127-1: 2019, Πρόληψη και προστασία από εκρήξεις - Μέρος 1: Βασικές έννοιες και μεθοδολογία
                              
                           
               
               
                  
                     ΠΑΡΑΡΤΗΜΑ II
                     
                                 Αριθ.
                              
                              
                                 Στοιχεία αναφοράς του προτύπου
                              
                              
                                 Ημερομηνία απόσυρσης
                              
                           
                                 1.
                              
                              
                                 EN 60079-0:2012 + A11:2013, Εκρήξιμες ατμόσφαιρες -Μέρος 0: Εξοπλισμός - Γενικές απαιτήσεις (IEC 60079-0:2011 τροποποιημένο + IS1:2013)
                              
                              
                                 6 Ιουλίου 2021
                              
                           
                                 2.
                              
                              
                                 EN 1127-1:2011, Εκρήξιμες ατμόσφαιρες - Πρόληψη και προστασία από εκρήξεις - Μέρος 1: Βασικές έννοιες και μεθοδολογία
                              
                              
                                 1η Φεβρουαρίου 2022
                              
                           
               »